钦定古今图书集成/明伦汇编/氏族典/第194卷 > 《廖用贤尚友录》 > 焦宏〈弟宽〉
## 钦定古今图书集成/明伦汇编/氏族典/第194卷 > 《廖用贤尚友录》 > 焦宏〈弟宽〉

按《河南通志》：“宏字克明，叶县人。永乐末，举进士，累官
户部右侍郎，督馈饷于麓川，事竣还京，便道过家，卒。
宏按贵州，平反疑狱。为副使时，理冤禁弊，击强扶弱，
德政尤多。弟宽，亦举进士，历官监察御史。以平苗功
迁陕西布政司参政，卒于官。”